पार्टी अध्यक्ष नितिन गडकरी और उत्तर प्रदेश के चुनाव प्रभारी मुख़्तार अब्बास नक़वी ने अलग-अलग बातचीत में ये घोषणा की है.गडकरी ने भोपाल में सवालों के जवाब में कहा, "मोदी उत्तर प्रदेश में पार्टी का चुनाव प्रचार करने जा रहे हैं और इस बारे में उनका कार्यक्रम तैयार किया जा रहा है."वहीं नई दिल्ली में पार्टी मुख्यालय में संवाददाताओं के सवालों के जवाब में मुख़्तार अब्बास नक़वी ने भी स्पष्ट किया कि मोदी उत्तर प्रदेश में प्रचार के लिए जाएंगे, लेकिन अभी तारीख़ें और उनका कार्यक्रम तय नहीं है.मोदी पंजाब और उत्तराखंड में भी अपनी पार्टी के लिए चुनाव प्रचार करने नहीं गए थे.उत्तर प्रदेश में भी एक चरण का मतदान हो चुका है और दूसरे चरण का मतदान शनिवार को हो रहा है, लेकिन अभी तक वे इस यहां प्रचार करने नहीं आए हैं.नकवी ने स्वीकार किया कि उत्तर प्रदेश चुनाव प्रचार में भाजपा को मोदी की ज़रूरत है, लेकिन गुजरात के कुछ घटनाक्रमों के चलते वह अभी तक नहीं आ पाए हैं.ऐसे क़यास लगाए जा रहे थे पार्टी में बड़े नेताओं से चल रहे मतभेद और उनकी मर्ज़ी के ख़िलाफ़ हुई कुछ नियुक्तियों के चलते मोदी नाराज़ हैं और इसीलिए वे चुनाव प्रचार में नहीं जा रहे हैं.